section_heading: Treći mandat predsjednika vlade
paragraph_text: Tijekom trećeg mandata, Netanjahu je nastavio svoju politiku ekonomske liberalizacije. U prosincu 2013. Kneset je odobrio Zakon o koncentraciji poduzetništva, koji je namjeravao otvoriti visoko koncentrirano izraelsko gospodarstvo za konkurenciju, niže potrošačke cijene, smanjenje nejednakosti dohotka i povećanje gospodarskog rasta. Netanjahu je obrazovao Koncentracijski odbor 2010., čije su prijedlozi primijenjeni u Zakonu kojeg je progurala njegova vlada. Novi zakon ukinuo je mrežne kompanije koje su ranije bile u mogućnosti baviti se dogovornim dizanjem cijena. Zakonom je korporacijama zabranjeno imati više od dvije mreže javno ovlaštenih kompanija te držanje financijskog i nefinancijskog poduzeća.<ref>Ido Baum, Zvi Zrahiya, Ora Coren: What is Israel's new Business Concentration Law and why should we care? (na engleskom). Haaretz, 29. prosinca 2013. Pristupljeno 4. siječnja 2015.<ref>Steven Davidoff: Overhaul of Israel’s Economy Offers Lessons for United States (na engleskom). DealBook, 7. siječnja 2014. Pristupljeno 4. siječnja 2015. Netanjahu je također otpočeo kampanju za privatizaciju luka kako bi slomio monopol kojeg su držali radnici Izraelske lučke samouprave, kako bi snizio potrošačke cijene i povećao izvoz. U srpnju 2013. izdao je natječaje za izgradnju privatnih luka u Haifi i Ašdodu.<ref>Amiram Barkat: Netanyahu: Era of ports monopoly is over (na engleskom). Globes, 3. srpnja 2013. Pristupljeno 4. siječnja 2015. Dao je i obećanje da će srezati višak birokracije i regulacija kako bi olakšao teret industriji.<ref>Ora Coren: Netanyahu vows to free economy of regulation and bureaucracy (na engleskom). Haaretz, 27. veljače 2014. Pristupljeno 4. siječnja 2015.